  Виталий Пронин 2014-тӥ арын ортчоно Олимпиадалы дасяськон ужъёс рос-прос мыно. Лэсьтӥсьёс пуктӥськон ужъёсыз азьланьто, соосын огвакытэ, жадёнзэс тодытэк, асьсэ быгатонлыкъёссэс волято спортсменъёс.Россиысь биатлонъя кышномуртъёслэн сборнойзылэн тренерез Вольфганг Пихлер «Эхо Москвы» радиостанцилы осконзэ вераз, асьме команда 1-2 зарни медаль басьтыны кулэ шуыса. Озьы ке но, Олимпиадае быдэс дуннеысь тужгес кужмоосыз спортсменъёс вуо, вормон понна зол пӧсяно луоз. «Сочие биатлонъя командае 4 нылкышноос кулэ. Туннэ нуналлы 3 нылъёс дась зарни понна вожвылъяськыны, но кин луоз ньылетӥез, оло, витетӥез — тодмо ӧвӧл на», - шуиз В. Пихлер.Тодады вайтӥськом: Удмуртиысь Сочиын ортчоно Олимпиадае 10 спортсменъёс шедьыны быгатозы. Соос пӧлын биатлонэн вырись В. Перминова, куасэн бызьылӥсьёс М. Вылегжанин, Д. Япаров, Н. Хохряков, К. Главатских но фигуристка Е. Туктамышева.Туспуктӥз Владимир Беломорских Теги: Олимпиада Сочи спорт  